b'\n_START_ARTICLE_\nHulel\xc3\xb8ve\n_START_PARAGRAPH_\nHulel\xc3\xb8ven (Panthera leo spelaea) var en l\xc3\xb8ve, der levede i Europa i den pleistoc\xc3\xa6ne epoke indtil slutningen af Weichsel-istiden for ca. 12.000 \xc3\xa5r siden. B\xc3\xa5de det danske navn og det latinske spelaea kommer af at de fleste fossiler er fundet i huler._NEWLINE_Hulel\xc3\xb8ve betragtes ikke som en selvst\xc3\xa6ndig art, men som en underart af l\xc3\xb8ve (Panthera leo) og alts\xc3\xa5 meget n\xc3\xa6rt besl\xc3\xa6tet med den nulevende l\xc3\xb8ve. Det var en af de st\xc3\xb8rste l\xc3\xb8ver man kender. En voksen han fundet i 1985 i Tyskland have en skulderh\xc3\xb8jde p\xc3\xa5 1,2m og en kropsl\xc3\xa6ngde (uden halen) p\xc3\xa5 2,1 m.\n_START_SECTION_\nUdbredelse\n_START_PARAGRAPH_\nHulel\xc3\xb8ven og den fjern\xc3\xb8stlige form Panthera leo vereshchagini udgjorde en sammenh\xc3\xa6ngende population fra det vestlige Europa til Alaska over Bering-landbroen._NEWLINE_Hulel\xc3\xb8ven levede formentlig ikke i huler, men foretrak \xc3\xa5bne n\xc3\xa5leskove, skovsteppe og skovtundra, hvor de kunne jage mellemstore og store plante\xc3\xa6dere. Fossile fodspor fra hulel\xc3\xb8ve optr\xc3\xa6der sammen med tilsvarende spor af rensdyr og viser at hulel\xc3\xb8ven havde stor kuldetolerance.'